Robo Grigorov

Robo Grigorov (* 25. september 1964, Bratislava) je slovenský spevák, hudobný skladateľ a producent. Spolu so spevákmi a hudobníkmi ako sú Peter Nagy, Richard Müller, Beáta Dubasová, skupiny Lojzo, Tublatanka, či skupina Demikát s Mariánom Greksom a Andrejom Šebanom patrí medzi významných predstaviteľov úspešnej novej vlny slovenskej populárnej hudby 80. rokov.Robo Grigorov – MIDI

 Hudobná kariéra 
Robo Grigorov v mladosti deväť rokov navštevoval hru na akordeón v ĽŠU, no zaujímal sa tiež o hru na gitaru. Ako šestnásťročný začal vystupovať so skupinou Prešporok, po dvoch rokoch, v roku 1982, sa stal členom bratislavského hudobného zoskupenia Ventil RG. Robo Grigorov bol rok členom kapely Mona Lisa so speváčkou Mirkou Brezovskou (dcérou skladateľa Aliho Brezovského).

V roku 1985 Robo Grigorov už vystupoval so svojou sprievodnou skupinou, ktorú nazvali Midi. Prvým známym singlom tejto skupiny bola skladba „Úlohy“. V televíznych hitparádach polovice 80. rokov rezonovala ďalšia jeho známa pesnička s názvom „Žuvačka za uchom“. Robo Grigorov sa žánrovo hlavne v pesničkách s rýchlejším tempom prezentoval ako predstaviteľ populárneho prúdu štýlu reggae. Na Bratislavskej lýre 1986 so skupinou Midi získali so skladbou „Posledný valčík pre Strednú Európu“ Bronzovú Bratislavskú lýru. S touto piesňou získali na tomto festivale aj ďalšie ocenenie, Cenu divákaHudobný život 86, číslo 12, roč. XVIII, Hudobné centrum, hž.hc.sk.

Grigorovov debutový album Robo Grigorov – Midi vyšiel v roku 1987. Medzi najznámejšie skladby tohto albumu okrem Lýrového debutu patrili piesne „Edo“, „Po víne“, „Mám tristo mesiacov“ či skladba „Monika“. S Grigorovom na tomto albume spolupracovali textári Ľuboš Zeman, Kamil Peteraj, ako aj hudobníci ako Dušan Hájek, Anton Kubasák, Andrej Šeban a František Griglák. V tomto období Grigorov účinkoval ako interpret aj na prvej časti projektu Dušana Rapoša a Borisa Filana s názvom Fontána pre Zuzanu. Na soundtracku k prvej časti hudobného filmu naspieval skladby „Najrýchlejší z rýchlych“ a „Dvaja“.

V roku 1988 sa na slovenskom hudobnom trhu nakrátko objavil jeho druhý album s názvom Nohy, z ktorého dodnes v éteri rezonuje hlavne skladba „Pocta Majakovskému“. V tom istom roku emigroval do Belgicka, dôsledkom čoho bol album Nohy z československého hudobného trhu stiahnutý. V Belgicku Robo Grigorov pracoval ako hudobný producent, komponoval aj piesne, ktoré neskôr po návrate domov v 90. rokoch vydal aj na Slovensku na albumoch Noconi, Národ kanibal a I stand by ´U´.

V roku 1992 vyšiel Robovi album Chýbaš mi... (s hitmi „Ona je Madona“, „Kým ťa mám“, „Láska, pivo, anjel a smútok“, „Všetci sa zídeme raz v jednej posteli“...). Po tomto albume nasledovali ďalšie: Z extrému do ekstrému, Vdýchni reggae, Sám... Po niekoľkých kompilačných albumoch (Chodci sveta, Láska, pivo, anjel, smútok, Fontána pre Zuzanu – Najväčšie hity, Gold..) a dvojalbume s názvom Balady Robo Grigorov v novembri 2007 pokrstil svoj prvý koncertný album s názvom Robo Grigorov & Midi – Live.Nový album Roba Grigorova pokrstili tigre

 Osobný život 
Robo Grigorov je rozvedený. Spolu s bývalou manželkou, moderátorkou Janou Škrekovou majú dve dcéry, Sofiu a Nikitu.

 Diskografia 

 SP Single 
 1985 „Chlapčenský úsmev“ – Vašo Patejdl/„Veľký smútok malých miest“ – Robo Grigorov a skupina Midi – Opus 9143 0636, SP
 1985 „Úlohy“/„Primrznutá“ – Robo Grigorov a skupina Midi – Opus 9143 0641, SP
 1987 „Chcem ťa nájsť“/„Čierny kôň“ – Midi – Opus, SP
 1995 – Hallelujah – To You I Pray – Shaba Robo Grigorov & Midi – Musica, singel
 1995 – Bonita Seňorita – Shaba Robo Grigorov & Midi – Musica, singel

 Štúdiové albumy 
 1987 – Robo Grigorov – Midi – Opus, LP (reedícia na CD – 2008 – Opus a Sme – edícia Slovenské legendárne albumy II.)
 1987 – Nohy – Opus 9313 1994, LP
 1990 – Národ kanibal – Art Agency S, MC
 1991 – Noconi – Opus 91 2272-1, LP
 1991 – I stand by ´U´ – Slovart S 1130011, LP
 1991 – I kidnaped a plane - Я похитил самолёт – Slovart S 9130012, MC 
 1992 – Chýbaš mi... – Slovart Records,
 1993 – Z extrému do ekstrému – Robo & Midi – Bonton Music, CD
 1995 – Vdýchni reggae – Musica, CD
 1999 – Sám – Warner Music, CD
 2006 – Balady (CD 1)
 2014 – Dych – Robo Grigorov, CD GH 0002-2-231 Robo Grigorov - Dych, discogs.comRobo Grigorov vydáva nový album s názvom Dych

 Kompilácie 
 1997 – Chodci sveta – Opus
 2001 – Láska, pivo, anjel, smútok – Robo & Midi
 2006 – Gold – Opus, CD
 2006 – Balady (CD 2)
 2007 – Live (Robo Grigorov & Midi) – HOME Production, CD
 2008 – Complete Of – Sony BMG, CD

 Koncertné albumy 
 1994 – 14 naj... Unplugged – Ena, CD
 2007 – Live (Robo Grigorov & Midi) – HOME Production, CD

 Iné 
 2001 SK Superhity II. 1989-2000 – BMG, 2CD
 08. „Ona je Madona“ – CD 1
 2002 – Fontána pre Zuzanu – Najväčšie hity
 06. „Dvaja“
 2005 SK Hity 2 – Brjan Music, CD
 19. „Kým ťa mám“
 2006 TOP Fun hity vol.5 – Musica, CD
 15. Legalizuj
 2006 SK Hity 3 – HOME Production, CD
 07. „Povedzme“
 2006 SK Hity 4 – HOME Production, CD
 05. „Povedzme“
 2007 Rádio Expres Hity 01, CD
 10. „Povedzme“
 2007 SK Hity 5 – HOME Production, CD
 17. „Pocta Majakovskému“
 2007 Music Box hity 6 – Sony BMG, CD
 06. „Povedzme“
 2007 Hit storočia – Opus, 2CD
 11. „Pocta Majakovskému“ – cd2
 2007 !BOOM HITY 1 – HOME Production, CD
 05. „Povedzme“
 2007 SK Hity 6 – HOME Production, CD
 05. „Neviem, či viem“
 2008 Dvaja – Hudba a piesne z Filmu Fontána pre Zuzanu – Opus a Sme, CD (edícia Slovenské legendárne albumy II.)
 03. „Najrýchlejší z rýchlych“
 05. „Dvaja“
 2008 Happy Valentine – Sony BMG, CD
 10. „Povedzme“
 2008 Největší slovenské hity 80's – Warner Music, CD
 16. „Pocta Majakovskému (pocta rebelom)“
 2008 15 Naj Sk Hitov – 1993 – 2008 – HOME Production, CD
 15. „Povedzme“
 2008 SK Hity 2008 – HOME Production, CD
 08. „Ja viem“ (pôvodná verzia: Václav Patejdl, 1981)

 Piesňová tvorba 

 Zoznam piesní 

 Filmografia 
 1985: Fontána pre Zuzanu (Viki)
 1992: Trhala fialky dynamitem (bača)

 Referencie 

 Externé odkazy 
 Neoficiálne stránky na Blog.cz
 Článok: Robo Grigorov – MIDI, kultura.sme.sk
 Rozhovor – Robo Grigorov: Nikdy všetkým nevyhoviem

 Zdroje 
 kultura.sme.sk: Robo Grigorov MIDI
 www.osobnosti.sk Robo Grigorov pop-rockový spevák, člen skupiny MIDI


Kategória:Slovenskí folkoví speváci
Kategória:Slovenskí popoví speváci
Kategória:Slovenskí reggae speváci
Kategória:Slovenskí rockoví speváci
Kategória:Slovenskí folkoví gitaristi
Kategória:Slovenskí popoví gitaristi
Kategória:Slovenskí reggae gitaristi
Kategória:Slovenskí rockoví gitaristi
Kategória:Slovenskí speváci-skladatelia
Kategória:Slovenskí skladatelia modernej hudby
Kategória:Slovenskí hudobní producenti
Kategória:Slovenské osobnosti bulharského pôvodu
Kategória:Osobnosti z Bratislavy